**Κινητικότητα φοιτητών για Πρακτική Άσκηση**

   Δικαίωμα συμμετοχής έχουν

* Φοιτητές εγγεγραμμένοι σε Ίδρυμα Ανώτατης Εκπαίδευσης, κάτοχο [Πανεπιστημιακού Χάρτη Erasmus](http://62.217.125.231/erasmus/images/erasmus/credentials/ECHE_erasmus_UEATH.pdf).
* Πρόσφατα αποφοιτήσαντες\* οι οποίοι θα πραγματοποιήσουν και ολοκληρώσουν τη μετακίνησή τους εντός ενός έτους μετά την αποφοίτησή τους και θα έχουν επιλεγεί κατά το τελευταίο έτος φοίτησής τους.

 \* «Ο φοιτητής ολοκληρώνει τις σπουδές του και του απονέμεται τίτλος σπουδών όταν εξεταστεί επιτυχώς στα μαθήματα που προβλέπονται από το πρόγραμμα σπουδών και συγκεντρώσει τον απαιτούμενο αριθμό πιστωτικών μονάδων» [παρ. 12 / άρθρο 33\_ ν. 4009/ΦΕΚ 195/τ. Α΄/06-9-2011]

    Διάρκεια Μετακίνησης

* **Ελάχιστη** Διάρκεια της περιόδου κινητικότητας: **2 μήνες**
* **Μέγιστη** Διάρκεια της περιόδου κινητικότητας: **12 μήνες**

 Ως ημερομηνία έναρξης και λήξης της περιόδου κινητικότητας ορίζεται η πρώτη και η τελευταία ημέρα αντίστοιχα κατά την οποία ο φοιτητής/τρια πρέπει να είναι παρών στο Ίδρυμα/ Οργανισμό Υποδοχής. **Δε** συνυπολογίζονται οι ημέρες ταξιδίου.

     Διαδικασία Συμμετοχής

 Οι φοιτητές υποβάλλουν [αίτηση εκδήλωσης ενδιαφέροντος](http://62.217.125.231/erasmus/images/erasmus/official_documents/Application_students_erasmus_ueath.doc) ύστερα από σχετική ανακοίνωση στην ιστοσελίδα της ΑΕΑΘ.

Ως κριτήρια επιλεξιμότητας ορίζονται:

* Ακαδημαϊκή επίδοση (Προς κατοχύρωση χρωστούμενα μαθήματα / βαθμολογία)
* Γνώση της γλώσσας εργασίας
* Διαθέσιμες Θέσεις

Τα αποτελέσματα δημοσιεύονται στην ιστοσελίδα του ιδρύματος.

     Μετά την Επιλογή και Πριν την αναχώρηση

* Μετά την επιλογή του φοιτητή υπογράφεται [Συμφωνία Μάθησης Erasmus+ για Πρακτική Άσκηση](http://62.217.125.231/erasmus/images/erasmus/official_documents/Learning_Agreement_for_traineeships.pdf) μεταξύ του Ιδρύματος Προέλευσης, του Ιδρύματος/Οργανισμού Υποδοχής και του φοιτητή/τριας όπου καθορίζεται το πρόγραμμα εργασίας που θα ακολουθήσει ο φοιτητής/τρια στο εξωτερικό, ύστερα από συνεννόηση με τον Ακαδημαϊκό Υπεύθυνο.

Το *Ίδρυμα / Οργανισμός Υποδοχής* μπορεί να είναι Ίδρυμα ανώτατης εκπαίδευσης κάτοχος του Πανεπιστημιακού Χάρτη Erasmus καθώς και οποιοσδήποτε δημόσιος ή ιδιωτικός οργανισμός που δραστηριοποιείται στην αγορά εργασίας ή στους τομείς της εκπαίδευσης, της κατάρτισης και της νεολαίας. Η παρακολούθηση μαθημάτων σε Ίδρυμα Ανώτατης Εκπαίδευσης δεν μπορεί να θεωρηθεί Πρακτική Άσκηση.

 Στο συγκεκριμένο πρόγραμμα εργασίας θα αναφέρονται τα καθήκοντα που θα αναλάβει ο φοιτητής/τρια καθώς και τα αναμενόμενα μαθησιακά αποτελέσματα. Καθώς η Πρακτική Άσκηση δεν είναι ενσωματωμένη στο πρόγραμμα σπουδών, η περίοδος μετακίνησης για Πρακτική Άσκηση δεν αντιστοιχεί σε ECTS αλλά καταγράφεται στο [*Παράρτημα Διπλώματος* (Diploma Supplement)](http://62.217.125.231/erasmus/index.php/erasmus/diploma-supplement).

* Χορηγείται στο φοιτητή ο [*Χάρτης του φοιτητή Erasmus+*](http://62.217.125.231/erasmus/images/erasmus/students/5._Erasmus_Student_Charter_GR.pdf) όπου καθορίζονται τα δικαιώματα και οι υποχρεώσεις του φοιτητή/τριας

* Ο μετακινούμενος φοιτητής είναι υποχρεωμένος να διαθέτει ασφαλιστική κάλυψη υγείας, γενικής αστικής ευθύνης υπέρ τρίτων και προσωπικού ατυχήματος.

     Μετά την Επιστροφή

* Ο φοιτητής/τρια οφείλει να καταθέσει **Πιστοποιητικό Πρακτικής Άσκηση**ς όπου θα αναγράφονται οι ακριβείς ημερομηνίες έναρξης/λήξης της περιόδου κινητικότητας, τα καθήκοντα που ανέλαβε και η αξιολόγησή του έργου του/της από το Ίδρυμα Υποδοχής.

 Ο φοιτητής/τρια καλείται να συμπληρώσει **διαδικτυακή τελική έκθεση** σε συγκεκριμένο χρονικό διάστημα (απαραίτητη προϋπόθεση για την ολοκλήρωση της επιχορήγησης)